Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 356

5. Mindennapi élet, életmód 5.1 A család szerepe, családi élet, ünnepek, mindennapi rítusok A francia családok alapvető napi, heti időbeosztásának ritmusa. A francia és a magyar családok napi, heti időbeosztása közötti különbségek, a mindennapos tevékenységekre fordított idő. A legfontosabb családi ünnepek (esküvő, keresztelő, születésnap, anyák/apák napja, Valentin-nap stb.) szokásainak ismertetése. A lakóhely, a lakás típusai, mindennapi és időszakos tevékenységek a háztartásban, a lakás felszereltsége és a hozzájuk kapcsolódó szolgáltatások igénybevétele Franciaországban. A francia és a magyar lakáskörülmények összehasonlítása. A francia életstílus dimenziói: – háztartási, fogyasztási, szokások (étkezés, öltözködés, testápolás) – a lakberendezés, lakáskultúra, tárgyi környezet. A francia és a magyar családok kiadásainak összehasonlítása. A francia családi költségvetés sarokpontjai: lakhatás, étkezés, közlekedés, öltözködés, egészség, szórakozás, ezek arányai a családi költségvetésen belül. 5.2 A gyerekek helyzete a családban és a társadalomban A francia fiatalok időbeosztása, szórakozási szokásai életkorok szerint (játékok stb.). A modern technológia (a számítógép, multimédia, telekommunikáció) hatásai a fiatalok mindennapi életére. 5.3 Városi és vidéki élet, urbanizáció A nagyvárosok és a vidék közötti életmódbeli különbségek. Az urbanizáció hatásai a mindennapi életre. A modern infrastruktúra. A városban lakók számának növekedése, a városiasodás: a települések városias jellegének erősödése. A nagyvárosokból való elvándorlás franciaországi jelensége, ennek magyarázata. 5.4 A szabadidő eltöltése, szórakozás, nyaralási és pihenési szokások A franciaországi pihenési, kikapcsolódási szokások a családban és az ifjúság körében. A szabadidő növekedésével járó életmódváltozások. A fogyasztói társadalom jellemzése a szabadidő és a vásárlási szokások szempontjából. A vásárlási szokások és ezek változásai. A reklámok hatása a vásárlási szokásokra és az életmódra. 2009/56. szám A francia és magyar iskolai szünetek rendszerének összehasonlítása, a két rendszer előnyeinek és hátrányainak felvázolása. Kulturális kikapcsolódási szokások (mozi, színház, koncert, kiállítás, cirkusz). A szabadság/szünidő eltöltésével kapcsolatos szokások (pl. az év mely időszakaiban, időtartama, lehetséges helyei, megszervezésének módjai és lehetőségei, lebonyolódásuk). A fizetett szabadság időtartama, az iskolai szünidők időtartama és eloszlása. A nyaralási szokások változása (a passzív, strandokon töltött nyaralások helyett aktív programokat kínáló nyaralások). 5.5 A társadalmi érintkezés, etikett A megismerkedés, a bemutatkozás, a (el)köszönés, a megszólítás (magázástegezés) viselkedéskultúrája Franciaországban és a kapcsolódó gesztusok. A társas érintkezéshez kapcsolódó szokások Franciaországban: ajándékozás, telefonálás, meghívás, köszönetmondás stb. 5.6 Gondolkodásmód, jellemző ideálok, értékek A mai francia társadalom értékrendszere: – testi-lelki jó közérzet (le bien-étre) – a tolerancia mint érték – a természettel szembeni felelősség vállalása stb. A média és sztárok által közvetített értékek és a követő magatartás. A nemzeti identitás és a multikulturális társadalom mint értékhordozó. Európai értékőrzés – nemzeti értékőrzés.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes